CELEX: 62011TN0204
Language: da
Date: 2011-04-04 00:00:00
Title: Sag T-204/11: Sag anlagt den 4. april 2011 — Spanien mod Kommissionen

28.5.2011   
            
            
               DA
            
            
               Den Europæiske Unions Tidende
            
            
               C 160/26
            
         Sag anlagt den 4. april 2011 — Spanien mod Kommissionen
   (Sag T-204/11)
   2011/C 160/41
   Processprog: spansk
   
      Parter
   
   
      Sagsøger: Kongeriget Spanien (ved M. Muñoz Pérez)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens forordning (EU) nr. 15/2011 af 10. januar 2011 om ændring af forordning (EF) nr. 2074/2005 for så vidt angår anerkendte analysemetoder til påvisning af marine biotoksiner i levende toskallede bløddyr annulleres.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Med den anfægtede forordning har Kommissionen besluttet at pålægge metoden til væskechromatografi-massespektrometri (LC-MS/MS) som referencemetode til påvisning af lipofile toksiner, der afløser metoden med bioassays med mus.
   Til støtte for søgsmålet har sagsøgeren fremsat tre anbringender.
   
               1)
            
            
               Første anbringende vedrørende tilsidesættelse af artikel 168 TEUF og proportionalitetsprincippet, som bør råde ved vedtagelsen af afgørelser fra Den Europæiske Unions institutioner.
               
                           —
                        
                        
                           Det gøres i denne forbindelse gældende, at den nye referencemetode, der er fastsat til påvisning af lipofile toksiner, ikke er mere velegnet til beskyttelsen af den offentlige sundhed end bioassays med mus.
                        
                     
         
               2)
            
            
               Andet anbringende vedrørende tilsidesættelse af proportionalitetsprincippet
               
                           —
                        
                        
                           Det gøres i denne forbindelse gældende, at ved vedtagelsen af beslutningen om at erstatte bioassays med mus med LS-MS/MS som referencemetode til påvisning af lipofile toksiner undersøgte Kommissionen ikke alle de fakta og omstændigheder, der var relevante for den situation, som den ønskede at lovgive for, idet den ikke tog højde for den økonomiske indvirkning, som nævnte ændring ville få på den berørte produktionssektor.
                        
                     
         
               3)
            
            
               Tredje anbringende vedrørende tilsidesættelse af princippet om beskyttelse af den berettigede forventning
               
                           —
                        
                        
                           Ifølge den sagsøgende medlemsstat kunne producenterne af toskallede bløddyr have tillid til, at Kommissionen ikke erstattede bioassays med mus som referencemetode til påvisning af lipofile toksiner, før de betingelser, der er fastsat i punkt 4, litra B), kapitel III i Bilag III til forordning (EF) nr. 2074/2005 i sin originale version, var blevet opfyldt.